# Hunyady Margit

(Kisvarsány, 1854. febr. 21.–Bp., 1906. aug. 24.): színésznő. 1871-ben kezdte a pályát Szatmáron Szathmáry Károlynál. Vidéken szende és drámai szerepeket játszott. 1888-tól Kolozsvárott, majd 1896-tól haláláig a Vígszínházban lépett fel szalonszerepekben. Játékát egyszerűség, természetesség és szenvedélyesség jellemezte. Szerepét mindig ízléssel alakította. Férje Szathmáry Árpád volt. F.Sz. Lecouvreur Adrienne (Scribe–Legouvé); Du Hamelné (Belot: A 47. cikk); Aigrevillené (Feydeau: A nőszabó); Juana (Echegaray: Őrült vagy szent). F.M. Régi világ (1902).

M.A. 1872: Károlyi; 1873: Sztupa Andor; 1874: Némethyné Eötvös Borcsa; 1875: Miklósy Gyula; 1876: Lászy Vilmos; 1877: Mosonyi Károly; 1878: Kolozsvár; 1879: Bényei István, Arad; 1880: Mándoky Béla; 1881–83: Mosonyi Károly; 1883–85: Nagy Vince; 1885: Feleky, Gerőffy Andor; 1886–88: Krecsányi Ignác.