# Huber Ida

(?, 1836–Debrecen, 1869. nov. 11.): énekesnő (szoprán). 1859-ben Izabella (Meyerbeer: Ördög Róbert) szerepében mutatkozott be a Nemzeti Színházban, amelynek 1865-ig tagja volt. Ezt követően fellépett Aachenben, 1866–68-ban Kolozsvárott. 1868–69-ben pedig Debrecenben. Mezzoszoprán színezetű hangja egyaránt alkalmas volt drámai és koloratúr szerepek alakítására. F.Sz. Rosina (Rossini: A szevillai borbély); Leonóra (Verdi: A trubadúr).