# zenés játék

1. tágabb értelemben olyan zenés színjátéktípus, amelyben a cselekmény kibontakoztatásában a zene aránya a prózáénál kisebb. A muzsika – hangszeres v. vokális; szóló, ill. együttes – betétszerű, nem viszi előre a színjáték cselekményét. A zenés részek növekvő arányának sorrendjében lehet pl. népszínmű, zenés vígjáték, zenés bohózat, blüett, daljáték, operett; 2. szűkebb értelemben könnyed, zenés színjátéktípus: zenés vígjáték v. bohózat. – Ir. Székely Gy.: Zenés színpad – vidám játék (1961).