# Klein Sámuel

(?–?): színigazgató. Szatmári polgár volt. 1870-ben Várnay Fábiánnal közösen vállalt igazgatást a szatmári színészet állandósítása érdekében. Új ruha- és könyvtárat vásárolt. Társulatuk télen Szatmáron, nyáron Mátészalkán, Kisvárdán, Újfehértón, Nyírbátorban, Karcagon szerepelt. A város közönyössége miatt és a többletbevétel érdekében vállalt sok utazgatás a vállalkozást 1972. máj.-ban csődbe vitte. Klein ekkor Várnaytól elszakadva tárgyalást kezdett Károlyi Lajossal és Szathmáry Károllyal, akik végül a színházat átvették tőle. 1872 nov.-ében minden színházi ingóságát elárverezték.