# Orczy Bódog, br.

(Tarnaörs, 1835. jún. 8.–London, 1892. jan. 25.): zeneszerző, intendáns. 1870–73-ban a Nemzeti Színház intendánsa. Egy ideig a Bp.-i Filharmóniai Társaság ügyvezetője. Intendatúrája alatt számos újítást – tűzbiztonsági intézkedések, a felvonásközi zene megszüntetése, kettős szereposztás – vezetett be. Felfrissítette a díszlet- és jelmeztárat, új tagokat szerződtetett, növelte a zenekar létszámát, hangszereket vásárolt. Wagner tanácsára hívta meg Richter Jánost karmesternek, ugyanakkor mellőzte Erkel Ferencet, Szigligeti Edét, Huber Károlyt. A dráma és az opera szervezeti, valamint helyi különválásának szorgalmazásával az Operaház építésének egyik kezdeményezője volt. 1881-től Londonban élt. F.M. A renegát (London, 1881); Sisyphus King of Ephyrus (London, 1882).