# Kürthy Péter; Koltai

(Bp., 1926. okt. 24.– ): színész. Kürthy György fia. Az Országos Színészegyesület színiiskolája elvégzése után a Művész, az Úttörő, a Vidám, A Magyar Néphadsereg és a József Attila Színházakban, majd a győri Kisfaludy és a szolnoki Szigligeti Színháznál játszott. 1956-ban külföldre távozott, 1957-től az USA-ban él. Tagja volt a New York-i Petőfi Színpadnak, majd az Amerika Hangja rádióállomás munkatársa lett. 1988-tól nyugdíjasként Washingtonban él. Időközben Los Angelesben, New Yorkban alkalmi m. előadásokban is fellépett. F.Sz. Diaforius Tamás (Molière: A képzelt beteg); Molnár Ferdinánd (Illyés Gy.: Fáklyaláng); Pál (Herczeg F.: Kék róka); Vállay (Bókay J.: Négy asszonyt szeretek); Bazil (Lehér F.: Luxemburg grófja); Zülfikár, Majkó (Huszka J.: Gül Baba).