# Morländer Mór; Engländer, Moritz

(Kismarton, 1818. febr. 20.–Bp., 1898. márc. 7.): író, újságíró, színigazgató. 1863-ban Bécsből Pestre jött, és a Pester Zwischenakt és a Pester Journal c. lapokat szerkesztette. 1878. jan. 19-től az év szept.-éig a Gyapjú utcai Német Színház ig.-ja volt. Sok színdarabot, énekes bohózatot írt. F.M. Theatralischer Unsinn; Er ist ein Narr; Die Weibermühle. Ezeket a pesti Német Színházban is játszották.