# Csurka László

(Bp., 1936. jan. 21.– ): színész. 1955-ben politikai okokból eltávolították a SzAk-ról. 1955–58-ban a kaposvári Csiky Gergely Színházban volt segédszínész, majd egy évadot az Állami Déryné Színházban töltött. 1959 óta a Nemzeti Színház tagja. Elsősorban negatív figurákat alakít. Rendezéssel is foglalkozik. 1988-ban kapott Jászai Mari-díjat. F.Sz. Scotty (Williams: Az ifjúság édes madara); George (Albee: Mindent a kertbe); Tybalt (Sh.: Rómeó és Júlia); Pantalone (Goldoni: Két úr szolgája); Csulai György (Páskándi G.: Tornyot választok).