# Bajka Bea

(Bp., 1954. okt. 17.– ): színésznő. 1973–74-ben a Nemzeti Színház stúdiósa. 1974-ben a győri Kisfaludy Színházhoz szerződött. 1976-tól 1981-ig a Békés Megyei Jókai Színház, 1981–83-ban a debreceni Csokonai Színház tagja volt. 1983–85-ben a Budapesti Gyermekszínházban játszott. Az 1987–88-as évadot a Népszínháznál töltötte, majd elhagyta a pályát. F.Sz. Viktosa (Arbuzov: Az Arbat meséi); Noémi (Jókai M.–Faragó Gy.–Kárpáthy Gy.: Az aranyember); Kőris Piros (Bródy S.: A medikus).