# Kun Tibor

(Hódmezővásárhely, 1922. júl. 14.– ): színész. 1941-ben az Operettszínházban lépett először színpadra. Az Országos Színészegyesület színésziskoláját végezte el, majd 1946-ban a győri Kisfaludy Színházhoz került. 1952-től a Faluszínház, majd az Állami Déryné Színház művésze. 1956-ban a Nemzeti Színházhoz került, amelynek azóta is tagja. Pályája során epizód- és kisebb karakterszerepeket alakított. F.Sz. Rokkant, Öreg házas (Brecht: A kaukázusi krétakör); Pimpi, házmester (Szép E.: Vőlegény); Pincér (Kornis M.: Halleluja).