# Bencze Ilona

(Nagykanizsa, 1947. okt. 3.– ): színésznő. A SzAk elvégzése után 1972-ben a Madách Színházhoz szerződött. 1991-től a kecskeméti Katona József Színház tagja, de szerepekre szerződve más színházakban is játszik. Vonzó megjelenésű, finom, árnyalt jellemábrázolásra képes művésznő. Filmszerepek, televíziós és rádiószerepek sora bizonyítja tehetségét. Jászai Mari-díjas (1988). F.Sz. Solvejg (Ibsen: Peer Gynt); Olga (Csehov: Három nővér); Bombalurina (Eliot–Lloyd Webber: Macskák).