# Martin Márta

(Hásságy, 1947. nov. 24.– ): színésznő. 1972-ben a SzAk elvégzése után a Szegedi Nemzeti Színházhoz szerződött. 1976-tól a Miskolci Nemzeti, 1978-tól a győri Kisfaludy, 1982-től a József Attila Színház tagja volt. 1987 óta szabadfoglalkozású művésznő. Orgánuma, megjelenése elsősorban tragikus hősnők megformálására predesztinálja. F.Sz. Antigoné (Szophoklész); Elektra (Euripidész); Angustias (García Lorca: Bernarda Alba háza); Olympe Ferraillon (Feydeau: Bolha a fülbe).