# Szabó József, B.

(Nagyvárad, 1870. jún. 13.–Bp., 1917. jan. 28.): színész, énekes. Jogot tanult, de tehetsége s apja példája 1895-ben a színpadhoz vezették. Először a Népszínháznál működött. Ezután néhány évet Krecsányi Ignácnál volt szerződésben, majd 1904 és 1907 között a Magyar Színház tagja volt. Bariton hangja nagy hatással volt a közönségre. Elegáns, biztos fellépését, játékintelligenciáját apjától örökölte. 1911-ben nyugdíjba ment. Az Országos Színészegyesületnek éveken át tanácsosa volt. F.Sz. Baranyai, huszárőrnagy (Máder: Huszárvér); Fox-Terrier Tamás (Sztojanovics J.: A portugál); Absolon (Goldfaden: Szulamit); A fáraó (Diet: Putifárné).

M.A. 1896–97: Tiszai Dezső; 1897–98: Deák Péter; 1898–99: Munkács, Déva, Nagybecskerek; 1899–1902: Krecsányi Ignác; 1903–04: Kolozsvár; 1904–07: Leszkay András; 1907–1909: Dr. Farkas Ferenc; 1909: Szendrei Mihály.