# Cseke Péter

(Nagyvárad, 1953. okt. 3.– ): színész. A SzAk után, 1976-ban a debreceni Csokonai Színház szerződtette. 1981–1990 között a Madách Színház tagja volt. 1990-ben a Nemzeti Színházhoz szerződött. 1992-től szabadfoglalkozású művész. Pályája elején a fiatal hős szerepkört töltötte be, később sikerrel játszott karakterszerepeket is. Játékstílusa könnyed a prózai, az énekes és a táncos szerepekben egyaránt. 1990-ben Jászai Mari-díjat kapott. F.Sz. Konferanszié (Kander–Ebb–Masteroff: Kabaré); Figaro (Beaumarchais: Figaro házassága); Elvisz Trén (Lloyd Webber: Macskák); Noszty Feri (Mikszáth K.: A Noszty fiú esete Tóth Marival); Caligula (Camus); Balga (Vörösmarty M.: Csongor és Tünde); Philip (Shaw: Sosem lehet tudni); Jonathan (Kopit: Jaj, apu...); John Smith (Cooney: Páratlan páros).