# Győrffy Antal

(Gyergyóremete, 1831–Rozsnyó, 1875. márc. 22.): színész, színigazgató. 1848-as honvéd. 1850-ben lépett színpadra. Előbb jellemszínész, majd közel tízévi működés után igazgatásba kezdett. Társával a kisebb vidéki városokat látogatta nagy elismerés mellett. Az első olyan ig.-k közé tartozott, akik szerződésben rögzítették tagjaik fizetését. Leginkább Erdélyben működött. Neje Perassino Erzsébet (Udine, 1841. dec. 3.–Újpest, 1907. aug. 14.), ki 1851-től hősnő és anya szerepeket játszott, élete végéig hűséges társa és segítője volt. 1873-ban feloszlatták együttesüket, és Hubay Gusztávhoz szerződtek.

M.A. 1869–70: Székelyudvarhely, Brassó; 1870–71: Gyergyószentmiklós, Marosvásárhely; 1871–72: Csíkszereda, Szerdaudvarhely, Nagyenyed; 1872: Gyulafehérvár, Hátszeg, Szászváros; 1873: Túrkeve, Mezőkeresztúr, Hajdúnánás, Újfehértó; 1873–74: Hubay Gusztáv; 1874: Bíró Sándor.