# Borbáth Magda, H.

(Bp., 1914. szept. 7.– ): rendező. Az Országos Színészegyesület színiiskolájában tanult 1930–1933 között, 1945-ben a kolozsvári Józsa Béla Athénaeum színjátszó tanfolyamának szervezője és rend.-je volt. 1946-ban segédrend. a kolozsvári Állami Magyar Színházban. 1948-ban a sepsiszentgyörgyi Állami Magyar Színház főrend.-je. 1950–1960 között a bukaresti Művészeti Minisztérium színházi főosztályán a nemzetiségi színházak főelőadója. 1960–68-ban, nyugalomba vonulásáig a nagyváradi Állami Magyar Színház főrend.-je volt. F.R. Molière: A fösvény (1947); Mikszáth K.–Karinthy F.: Különös házasság (1949); Jonson: Volpone (1950); Brecht: Kurázsi mama (1961); Sh.: A windsori víg nők (1965); Steinbeck: Egerek és emberek (1967).