# Kricskovics Antal

(Gara, 1929. febr. 19.– ): koreográfus. A Testnevelési Főiskolán végzett tanulmányai után 1953–54-ben a hivatásos SZOT Művészegyüttes, majd a zágrábi Lado Együttes táncosa volt. 1959–1992 között a Magyarországi Nemzetiségek Fáklya egy.-ének vezetője, 1976–1990 között a Budapest Táncegyüttes kor.-a, majd műv.-i vez.-je. Koreografiáit a táncok drámai értelmezése és alkalmazása, a drámai hatású szerkesztés jellemzi. Táncnyelve sokban épít a balkáni népek táncfolklórjára, de a 20. sz.-i modern tánc elemeit ugyancsak gyakran felhasználja. Erkel Ferenc-díjas (1975), érdemes művész (1989). F.K. Momacsko kóló; Kilencen voltak; Iphigeneia; Antigoné; Ruzsicsáló; Pólusok.