# Saághy Zsigmond, id.

(Hódmezővásárhely, 1844. dec. 24.–Bp., 1904. jan. 30.): színész, színigazgató. 1865-ben Miskolcon tűnt fel mint színész, majd 1876–1893 közt kisebb megszakításokkal igazgatóként működött a Dunántúl és a Felvidék városaiban. Később a Színészegyesület ügynöke lett, de mellette fellépett vidéki társulatoknál is. Mint cselszövő-, jellem- és apaszínész vált ismertté vidéken. 1902-ben vonult nyugdíjba. Felesége Kétszeri Anna (Abony, 1848. jan. 27.–Újpest, 1923. ápr. 30.) és fia, ifj. Saághy Zsigmond is kedvelt vidéki színészek voltak. F.Sz. Biberách (Katona J.: Bánk bán).

M.A. 1869: Aradi Gerő; 1870: Novák Sándor, Kétszeri József, Károlyi; 1871–74, 1875: Lászy Vilmos; 1874, 1876, 1879: Kétszery; 1878: Miklósy Gyula; 1890: Kömley Gyula; 1895, 1897–99: Szalkay Lajos; 1896: Dobó Sándor; 1899: Mezey János; 1900: Somogyi Károly; 1901–02: Deák Péter. Igazgatóként: 1871–74 tél: Győr; 1875: Veszprém; 1876–77: Veszprém, Vác, Baja; 1878–79: Miskolc; 1880–81: betegsége miatt nem lépett fel; 1881: Csucsa, Bánfihunyad; 1881–82: Miskolc; 1882: Tokaj, Eperjes; 1882–83: Zombor; 1883: Marcali, Csáktornya; 1883–84: Veszprém; 1884: Pápa, Szombathely, Csongrád, Nagybecskerek, Balassagyarmat; 1884–85: Kecskemét; 1885: Szombathely, Nagykanizsa, Veszprém, Szentes, Hódmezővásárhely, Makó, Nyitra; 1886: Losonc, Zsolna, Nagybecskerek, Zombor; 1887: Nagykanizsa, Pápa; 1888: Zombor, Baja; 1889: Újvidék; 1891: Petrozsény, Élesd, Brád, Sátoraljaújhely, Nagykároly; 1892: Beregszász, Nagyszőllős, Huszt.