# Darás Léna

(Bp., 1926. febr. 26.–?, 1990. febr.): színésznő. 1949-től a debreceni Csokonai Színház tagja volt. 1955-ben szerzett diplomát a SzAk-n. 1951–1958 között a Vígszínház művésze volt. Ezután 5 évig nem léphetett színpadra. 1963-tól haláláig a veszprémi Petőfi Színházban játszott. Előadóesteken is fellépett. Karakter- és epizódszerepeket alakított. F.Sz. Pasqua (Goldoni: Chioggiai csetepaté); Emerita (Szerb A.: Ex); Lina Rose (Dürrenmatt: A fizikusok). Előadóestjei: Mai spanyol est (Újlaky Károllyal); Tennessee Williams-est (Újlaky Károllyal); „Ki-ki magában áll a föld szívén...”