# Somló Ferenc

(Bp., 1918. szept. 10.– ): színész. Pályáját 1936-ban vidéki társ.-oknál kezdte táncoskomikusként. 1949-ben a Pécsi Nemzeti, 1960-tól 1981-ig, nyugdíjazásáig a Miskolci Nemzeti Színház tagja, ahol jellemszínész volt. Jászai Mari-díjas (1960). F.Sz. Horváth Miklós (Mikszáth K.–Örkény I.–Gyárfás M.: Különös házasság); Színész (Gorkij: Éjjeli menedékhely); Charley (Miller: Az ügynök halála); Mitch (Williams: A vágy villamosa); Lőrinc barát (Sh.: Rómeó és Júlia); Otto Frank (Goodrich–Hackett: Anna Frank naplója); Ill (Dürrenmatt: Az öreg hölgy látogatása); Feri bácsi (Kálmán I.: A csárdáskirálynő).