# Molnár Miklós

(Bp., 1918. okt. 28.– ): kritikus, irodalomtörténész, műfordító. 1945 előtt a Reggel munkatársa, 1945-től a Szabad Szó, 1947-től a Szabad Nép színházi rovatának vezetője volt. 1950-től az Irodalmi Újságnál dolgozott, 1954–1955 között felelős szerkesztője volt. 1956-ban az Irodalomtörténeti Intézetben dolgozott. 1957 óta Svájcban él, külföldön főleg francia nyelven publikál. Több színdarabot fordított (Robles: A király nevében; Giraudoux: A trójai háború elmarad). F.M. Színházi életünk története a felszabadulás után (1947); Katona József (1952).