# Tihanyi Miklós, ifj.

(Bp., 1880. jan. 10.–Bp., 1913. máj. 11.): színész. 1900-ban mint gyakorlatos kezdte a pályáját Relle Ivánnál Pozsonyban, ahol 1902 tavaszáig maradt. 1903 telén Balla Kálmán társ.-ával járta Dél-Mo. városait. 1904 őszétől 1906 tavaszáig Somogyi Károlynál találjuk Nagyvárad, Gyula, Orosháza környékén. 1906-ban szerződtette a Vígszínház, melynek 1913-ban bekövetkezett haláláig oszlopos tagja volt. Szerencsésen párosult benne a színpadi intelligencia az ösztönösséggel. Száraz humorú, kitűnő beszédtechnikájú, szép orgánumú művész volt. F.Sz. Floretto (Hennequin–Veber: Riquette); Boucherot (Bernard–Godfernaux: Gróf Hamlet); Chantenau abbé (Feydeau: Osztrigás Mici).