# Anday Blanka

(Buda, v. Pest, 1871. márc.–?): színésznő. Műkedvelő színésznő volt, majd 1895-ben Kecskeméten lépett a színi pályára. 1897, 1898, 1902 és 1903 nyarán a Budai Színkörben, 1899-ben Szegeden, 1901-ben a Népszínházban, 1902–03-ban Szegeden és Temesváron játszott. 1904-ben a Magyar Színházhoz, 1907-ben a drezdai operettszínházhoz szerződött. További sorsát nem ismerjük. Sikeres szubrett-primadonna volt. F.Sz. Micaela (Lecocq: A kertészleány); Olympia (Offenbach: Hoffmann meséi); Jadviga (Czobor K.: A hajdúk hadnagya); Musette (Herblay: Bohémszerelem).