# Fábián Ferenc

(Galócás, 1933–Nagyvárad, 1979): színész. 1956-ban végzett a marosvásárhelyi Szentgyörgyi István Színművészeti Intézetben, Temesvárra szerződött. Nagy formátumú drámai színész volt, aki tragédiában és vígjátékban, hagyományos és nemhagyományos drámai alkotásban kiválót nyújtott. Nagy belső erő és visszafogottság jellemezte játékát, de rendkívül feszes, robbanó légkört, helyzetet tudott teremteni. Társ.-ánál, amelyhez végig hű maradt, eljátszotta a drámairodalom nagy szerepeit. Sorsának paradoxona, hogy a halál akkor érte, amikor Nagyváradon vendégként szerepelt volna Székely János Irgalmas hazugság c. drámájának ősbemutatóján. F.Sz. Isquierdo (Robles: Montserrat); Xantos (Figueiredo: A róka meg a szőlő); János (Bródy S.: A medikus); Szakhmáry (Móricz Zs.: Úri muri); Szatyin (Gorkij: Éjjeli menedékhely); Ashton (Harold Pinter: A gondnok); Biberach (Katona J.: Bánk bán); Borkin (Csehov: Ivanov).

FÁBIÁN FERENC