# Hotti Éva

(Tiszasas, 1920. ápr. 20.–Debrecen, 1965. okt. 7.): színésznő. Pályáját 1940-ben kezdte Szegeden, majd 1950-től haláláig a debreceni Csokonai Színház társ.-ának tagja volt. Egyénisége, szélsőséges érzelmektől fűtött alakításai kiválóan érvényesültek drámai szerepekben. Jászai Mari-díjas (1958). F.Sz. Anitra (Ibsen: Peer Gynt); Ariel (Sh.: A vihar); Titánia (Sh.: Szentivánéji álom); Kamilla (Szigligeti E.: Liliomfi); Melinda (Katona J.: Bánk bán); Dajka (Sh.: Rómeó és Júlia); Vaszilissza (Gorkij: Éjjeli menedékhely); Elmira (Molière: Tartuffe); Éva (Madách I.: Az ember tragédiája).