# Erzsébet téri Színház

(1852–1870): Pesten, az akkori Újvásár-téren (ma Erzsébet tér) 1852. máj. 1-jén nyílt német színház. A Pesti Német Színház épületének pusztulása után szükségszínházként (Nottheater) emelték. Műsorának gerincét a német nyelvterületen működő színészek vendégjátékai alkották. Az Erzsébet téri Színház utolsó előadását 1870. ápr. 9-én tartotta, az épületet az év jún.-ában lebontották. Ig.-i Theodor Witte 1852–1856 között, Karl Dietrich 1857-ben, Treichlinger 1857-ben, Georg von Gundy 1857–1860 és 1867–1870 között, Karl Alsdorf 1860–61-ben, Bernhard Winter 1862–1864 között, Josef Röhring 1864–65-ben, Adolf Landvogt 1865–1867 között. – Ir. Binal: Deutschsprachiges Theater in Budapest (Wien, 1972).

AZ ERZSÉBET TÉRI SZÍNHÁZ