# Csáky Tivadar gr.

(?, 1798–Kassa, 1855. márc. 8.): mecénás, színházvezető, lapszerkesztő, kritikus. 1816-tól 1826-ig katonai szolgálatot teljesített. Déryné iránti vonzalmának köszönhető, hogy a kassai társ.-tal kapcsolatot teremtett. Előbb páholybérlő, majd 1830–31-ben színikritikusként írta, szerk. és kiadta a → Nemzeti Játékszíni Tudósítás 16 számát. 1833–34-ben a kassai társ. ig.-ja és műv.-i vez.-je. Kritikusként és színházi vezetőként főként a zenés műsorok színpadra állításával foglalkozott, ügyelve az igényes szcenikai kiállításra is. – Ir. Déryné emlékezései II. (1955).