# Hegyessy Magda; Meszicsek

(Szászrégen, 1909. máj. 1.–Sepsiszentgyörgy, 1992. máj. 29.): színésznő. Kassai Károly és Ladányi Imre színiiskolájában tanult Temesvárott, ahol 1929-ben kezdte pályáját, majd Fekete Mihály, később tíz évig Aradon Szendrey Mihály társ.-ában lépett fel drámai hősnő szerepekben. 1949. aug. 15-től nyugdíjazásáig a sepsiszentgyörgyi Állami Magyar Színház vezető színésznője volt hasonló szerepkörben. Legnagyobb sikerét A csárdáskirálynő Cecíliájaként aratta. F.Sz. Lyon Lea (Bródy S.); Kamilla (Csiky G.: Ingyenélők); Kleia (Figueiredo: A róka meg a szőlő); Rhédey Eszter (Móricz Zs.: Úri muri); Zsani néni (Móricz Zs.: Nem élhetek muzsikaszó nélkül); Fordné (Sh.: A windsori víg nők); Higginsné (Shaw: Pygmalion).