# Farkasné Magda Terézia

(?–?): színésznő. 1829-ben már asszonynéven, férje, Farkas József táncos és színész táncjátékában vendégként lépett fel a pesti német színházban. 1833–34-ben a Dunántúli Színjátszó Társaság tagja volt, majd Kassán játszott. 1843-ban Eperjes, 1844-ben Győr, 1846-ban Nagyvárad, 1847-ben Kecskemét voltak pályájának ismert állomásai. Kisebb prózai szerepeket alakított, viszont kedvelt színpadi táncosnő volt. F.Sz. Aurora (Albini: Míveltség és természet); Reagan (Sh.: Lear király); Julia (Bauernfeld: Vallomások); Signora Palpiti (Nestroy: Lumpáci vagabundus).