# Aladics János

(?, 1928–?, 1986): újságíró, színikritikus. Az Újvidéki Rádió újságírója, majd az Újvidéki Televízió m. nyelvű művelődési rovatának szerk.-je volt. Harmincévi újságírói működése alatt állandóan figyelemmel kísérte a vajdasági színházi életet. Számos színikritikát írt, amelynek középpontjában mindig a rendezés, a színészi játék, a díszlet és a jelmezek álltak, nem pedig a darabok elemzése. Munkatársa volt az újvidéki Dnevnik c. napilapnak is, amelyet rendszeresen tudósított a m. nyelvű előadásokról. Ugyanígy figyelemmel kísérte az amatőr egy.-ek működését is. Többször zsűritag volt a Vajdasági Színházak Találkozóján és más színházi fesztiválon. – Ir. Kaić: J. A. (Novi Sad, 1988).