# Kováts Nóra

(Bp., 1932– ): táncosnő, balettmester. Nádasi Ferenc kiváló tanítványa volt. Már egész fiatalon az Operaházba került, ahol 1953-ig volt magántáncos. Fél évet A. Vaganova irányításával Leningrádban töltött tanulmányúton. Nagyszerű technikájú balerina. 1953-tól férjével, Rab Istvánnal együtt Nyugat-Európában élnek, először a London Festival Balletnél táncoltak, majd az USA-ban léptek fel, később iskolát alapítottak. Kossuth-díjas (1953). F.Sz. Odette/Odilia (Messzerer: A hattyúk tava); Királykisasszony (Vashegyi E.: A fából faragott királyfi); Zaréma (Zaharov: A bahcsiszeráji szökőkút).

KOVÁTS NÓRA