# Ács Marietta

(?, 1919–?, 1989): színésznő. Férjével, Aszódi Lászlóval artistaszámmal szerződött 1939-ben a Moulin Rouge-ba, ahol kabaréjelenetekben is játszott. 1945-től az Arizona Irodalmi Varieté, 1946-ban a Népvarieté, a Royal Revüszínház, 1947-ben a Kamara Varieté, 1952-től a Fővárosi Vígszínház, majd a Blaha Lujza Színház, ill. a Tarka Színpad tagja. Ezután végleg abbahagyta a színészetet. Különleges komika volt, groteszk, humoros-táncos szerepeket játszott. F.Sz. Sári (Kovács D.–Nádasi L.–Vajda A.: Címe ismeretlen); Gunda (May–Schindler: Liget elsejére kiadó); Özv. Lomogáné (Fejér I.: Egy marék boldogság); Lilua (Erdődi J.–Innocent V. E.–Horváth J.: Űrmacska).