# Baráth András

(Győr, 1928. máj. 14.– ): díszlettervező. A bp.-i Képzőművészeti Főiskolán szerzett diplomát. 1959–1981 között a győri Kisfaludy Színház díszlettervezője volt, majd 1981-től 1988-ig a nyíregyházi Móricz Zsigmond Színházban működött. Vendégként tervezett a Vidám Színpadnak, szabadtéri színpadoknak (Fertőrákosi Barlangszínház, Gorsium), a békéscsabai Jókai Színháznak. Festőiség, gondos térépítkezés jellemzi munkáit. F.T. Schiller: Tell Vilmos; Anouilh: Pacsirta; Grillparzer: Medea; Vörösmarty M.: Csongor és Tünde.