# Vásári Mónika

(Bp., 1962. dec. 22.– ): színésznő. Gyerekkorában hét évig hegedült, énekelt a Rádió Gyerekkórusában is. A SzAk-t 1986-ban végezte el, és egy évadot a Szegedi Nemzeti Színházban játszott. 1987 óta a Fővárosi Operettszínház művésze. Főként szubrett szerepkörben látható, de primadonna szerepeket is alakít. Sokat szerepel musicalekben is. F.Sz. Sylvia, Stázi (Kálmán I.: A csárdáskirálynő); Adél (ifj. J. Strauss: A denevér); Kathy Selden (Brown: Ének az esőben); Lia San (Ábrahám P.: Viktória); Denise (Hervé: Nebáncsvirág); Hódel (Bock: Hegedűs a háztetőn).