# Molnár Pál

(Pápa, 1915–Tel Aviv, 1977. aug. 30.): színész, színházigazgató. 1934-ben lépett a színipályára. Először Tolnay Andor, majd Szalay Károly társ.-ában játszott. 1949 őszétől feleségével, Szenes Gizivel a kecskeméti színház művésze lett, ahol 1954 végéig játszott, 1955-től a kaposvári színház tagja. 1957-ben Izraelben telepedett le, ahol előbb színész, majd színházig. volt. Mo.-on karakterszerepeket játszott, vagy epizódfigurákat keltett életre. 1959-ben alapította meg feleségével a kétszemélyes, „tető nélküli zsebszínházat”. Főleg kabaréműsorokkal, évente 16–16 városban, faluban léptek fel. Később Thália Színház név alatt m. nyelvű színtárs.-ot szervezett, amelyet haláláig irányított. F.Sz. Komornyik (Schiller: Ármány és szerelem); Hajóskapitány (Jacobi V.: Leányvásár); Adolf, inas (Csiky G.: Buborékok); Tábornok (Kálmán I.: A csárdáskirálynő). F.R. Bókai J.: Feleség; Lehár F.: A mosoly országa; Brodszky M.: Szökik az asszony; Ábrahám P.: Az utolsó Verebély-lány; Deval: A francia szobalány; Shaw: Warrenné mestersége.