# Rissay Pál

(?, 1911–?, 1980. aug. 25.): énekes (basszus). 1938–1948 között az Operaház férfikarának tagja, 1938-ban Richard Strauss Daphnéjának egy kisebb szerepében is bemutatkozott. 1948–1960 között az Operaház magánénekese, 1960–66-ban a Szegedi Nemzeti Színház énekese volt. Különösen drámai basszus-szerepekben voltak emlékezetes alakításai. Oratóriumszólistaként is sikereket aratott. A Gördülő Opera egyik kezdeményezője volt. F.Sz. Colline (Puccini: Bohémélet); Ozmin (Mozart: Szöktetés a szerájból); Sparafucile (Verdi: Rigoletto); Hunding (Wagner: A walkür).