# Vajda János

(Miskolc, 1949. okt. 8.– ): zeneszerző, karnagy. Tanulmányait a Zak karvezetés szakán 1968–73-ban Párkai István, zeneszerzés szakán 1970–75-ben Petrovics Emil vezetésével végezte. 1970–80-ban az amszterdami Sweelinck Konzervatórium ösztöndíjasa, Ton de Leeuw tanítványa. 1974–1979 között a Magyar Rádió és Televízió Énekkarának korrepetitora, 1981-től a Zak tanára. Erkel Ferenc- (1981) és Bartók Béla–Pásztory Ditta-díjas (1990). F.M. Barabás (opera, 1976–77); Mario és a varázsló (opera, 1983–85); Az igazság pillanata (balett, 1981); Don Juan árnyéka rajtunk (balett, 1981); Izzó planéták (balett, 1983); Jön a cirkusz (balett, 1984).