# Rusz Ágnes

(Bp., 1953. okt. 24.– ): bábjáték-pedagógus. 1979-ben óvónői diplomát szerzett a bp.-i Tanítóképző Főiskolán. 1986 óta a Nádasdy Kálmán Művészeti Iskola bábjáték tanára. Részt vett az iskola hatéves báboktatási programjának kidolgozásában. 1990-től a bp.-i Tanítóképző Főiskola óvódapedagógus szakán tanítja a Bábjáték és módszertan tantárgyat. A Budapesti Művelődési Központ kérésére a pedagógusok bábos képzésében a tanfolyamok tematikájának kidolgozásával is részt vállalt. Társszerzője a Menjünk mi is Betlehembe c. könyvnek. 1991–92-ben a Bábjátékos Egyesület titkára, 1992-től az UNIMA elnökségi tagja.