# Bús-Fekete László

(Kecskemét, 1896. jan. 29.–Los Angeles, 1971. jún. 7.): író. A Budapesti Műszaki Egyetem Építészmérnöki Karán végzett tanulmányait félbehagyta, és 1916-ban belépett a Színházi Élethez, ahol egy év múlva szerk. lett. Már 1914-től megjelentek versei, elbeszélései. Első színházi sikerét 1921-ben Búzavirág c. darabjával aratta a Magyar Színházban. 1921-től tíz éven át az Andrássy úti Színház szerzője. Színművei szerepeltek a bp.-i színházak műsorán. 1940-ben az USA-ba emigrált, ahol folytatta írói munkásságát. Írt regényeket és filmforgatókönyveket is. Később Németországban élt feleségével, aki társszerzője is volt. 1963-ban látogatott haza. Drámái: Árvácska (Kulinyi E.-vel, 1924); Csuda Mihály szerencséje (1926); Mihályné két lánya (1924); 303. (Hűségszérum) (1926); Diktátor kisasszony (1929); Miss Európa (Harmath I.-vel, 1929); Vihar a Balatonon (Góth S.-ral, 1931); Több mint szerelem (1933); Cirkusz csillaga (1934); János (1937).