# Oszter Sándor

(Győr, 1948. szept. 2.– ): színész. A SzAk elvégzése után 1971-ben a Vígszínházba szerződött. 1976–78-ban szabadfoglalkozású, 1978-tól 1989-ig a Nemzeti Színházban játszott, majd ismét szabadfoglalkozású színművész, 1992-től ismét a Nemzeti Színház művésze. Sokoldalú színész. Drámai hősöket, karakterszerepeket egyaránt sikeresen alakít. Sokat filmezik, hírnevét is a még főiskolásként forgatott Rózsa Sándor c. filmsorozat alapozta meg. A Kitörés c. filmben nyújtott alakításáért 1972-ben elnyerte a San Remó-i Filmfesztivál nagydíját. 1982-ben Jászai Mari-díjat, 1988-ban érdemes művész kitüntetést kapott. F.Sz. Othello (Sh.); Caesar (Sh.: Antonius és Cleopatra); Dunois (Shaw: Szent Johanna); Balázs (Móricz Zs.: Nem élhetek muzsikaszó nélkül); Kovács (Molnár F.: Olympia); Saint-Just (Büchner: Danton halála); Sztálin (Pownall: Mesterkurzus); Férfi (Göncz Á.: Kő a kövön).