# Várnagy Katalin

(Ragály, 1940. aug. 10.– ): színésznő. Rózsahegyi Kálmán Színészképző Iskolájában tanult. 1959–1963 között a Békés Megyei Jókai Színház tagja volt. 1963-tól az Állami Déryné Színház, ill. a Népszínház színésze, majd 1987–89-ben a Nemzeti Színházban játszott. Drámai fő- és karakterszerepeket alakít. 1974-ben Jászai Mari-díjat kapott. F.Sz. Zília (Heltai J.: A néma levente); Mária (Schiller: Stuart Mária); Gertrudis (Katona J.: Bánk bán); Ledér, Tünde (Vörösmarty M.: Csongor és Tünde); Veronka (Mikszáth K.–ifj. Kalmár T.: Szent Péter esernyője).