# Lelkes Ágnes

(Bp., 1924. ápr. 24.– ): színésznő. 1943-ban végezte el az Országos Színészegyesület színészképző iskoláját. Győrben kezdte a pályát 1946-ban. 1948-ban Miskolcon, 1949-ben Pécsett, 1951-ben A Magyar Néphadsereg Színházában játszott. 1957 óta a Madách Színház tagja. Pályája kezdetén naiva- majd karakterszerepeket játszott. Érdemes művész (1979). F.Sz. Roxane (Rostand: Cyrano de Bergerac); Éva (Madách I.: Az ember tragédiája); Irene császárnő (Herczeg F.: Bizánc).