# Timár Ila; Ilona

(Debrecen, 1902. szept. 25.–?): színésznő. Az Országos Színészegyesület iskoláját 1922-ben végezte. A Városi Színházban tűnt fel, még növendék korában. Pályájának nagy részét vidéken, főként Debrecenben (1922-től 1933-ig) töltötte, de tagja volt a miskolci, a szegedi, a kecskeméti társ.-nak is. Az 1940-es években már csak vendégszereplést vállalt. Operettek és operák szopránszerepeit énekelte. F.Sz. Chochotte (O. Straus: Búcsúkeringő); Leonora (Verdi: A trubadúr); Gilda (Verdi: Rigoletto).