# Jantyik Csaba

(Békés, 1964. júl. 30.– ): színész. A SzAk elvégzése után pályáját 1987-ben a debreceni Csokonai Színházban kezdte, melynek azóta is tagja. Vígjátéki figurák és operettek bonvivánszerepében tűnt fel, később karakterszerepekben is sikert aratott. Képzőművészként is dolgozik, 1991-ben a Kortárs Galéria Kortárs Művészeti Díjjal tüntette ki. F.Sz. Tükörlovag (Leigh–Wasserman: La Mancha lovagja); Billy Bibbit (Kesey–Wasserman: Kakukkfészek).