# Fáy Szeréna

(Erdőhegy, 1865. dec. 24.–Bp., 1934. jan. 27.): színésznő. Jókai Mór pártfogásával már 12 éves korában bejutott a SzAk-ra, amelynek elvégzése után, 1880-ban a Nemzeti Színház tagja, 1918-tól örökös tagja lett. Mivel kezdetben a tragikai szerepkörben Jászai Mari és Márkus Emília mellett nehezen tudott érvényesülni, 1895-ben elszerződött a Nemzetiből. 1888-ban a bécsi Volkstheaterben, 1899–1900-ban Kolozsvárott játszott. Elsősorban a drámai hősnő szerepkörében aratott nagy sikereket. Játéka a klasszikus hagyományokat követően patetikus, ugyanakkor igen erőteljes és lendületes volt. Komikus szerepekben is sikereket aratott. 1925-től 1934-ig a SzAk-n drámai és vígjátéki gyakorlatot tanított. Több filmben is játszott. 1885-ben Farkas–Ratkó-díjat kapott. F.Sz. Volumnia (Sh.: Coriolanus); Teréz (Jókai M.: Az aranyember); Wolfné (Hauptmann: A bunda); Melinda, Gertrudis (Katona J.: Bánk bán); Gertrud (Sh.: Hamlet); Erzsébet (Schiller: Stuart Mária); Margit királyné (Sh.: III. Richárd); Todorescuné (Rákosi V.: Elnémult harangok); Anna Pavlovna (L. Tolsztoj: Az élő holttest); Erzsébet (Szigeti J.: Rang és mód).

FÁY SZERÉNA