# Póka Éva

(Szabadka, 1956. márc. 4.– ): színésznő. 1980-ban végzett a SzAk-n. 1980-tól 1982-ig a Szabadkai Népszínház, 1983-tól 1988-ig a Fővárosi Operettszínház tagja volt. Azóta szabadfoglalkozású művésznő. Játszik a Madách Színházban és Újvidéken vendégszerepel. Elsősorban a zenés műfajban otthonos, szépen énekel és kulturáltan mozog. Szívesen ad elő sanzonokat és táncdalokat, foglalkoztatja a rádió és a televízió. F.Sz. Petrunjela (Držić: Dundo Maroje); Lola (Kreisler: Lola Blau); Mariann (Madarász I.: Robin Hood); Vezető (Kander–Ebb: Zorba); Geneviève (Magnier: Mona Marie mosolya); Szilvia (Kálmán I.: A csárdáskirálynő). Önálló estje: Falusi kislány Pesten.