# Pataki Jenő

(Bp., 1914. szept. 8.– ): színész. Kereskedelmi Akadémiát, majd 1936-ban SzAk-t végzett. 1936-tól 1948-ig a Nemzeti Színház tagja volt. Egy-egy évadot töltött Szegeden és Pécsett. 1951–1956 között a Petőfi Színházban szerepelt. 1956-tól Párizsban az Ève de Paris-ban és a Nouvelle Ève-ben lépett fel. Itt játszotta el 1480-szor Sztrogoff Mihály szerepét. 1979-ben tért haza, és a Madách Színház, majd 1983-tól 1991-ig a Nemzeti Színház művésze volt. Pályája kezdetén alkata, előnyös külső tulajdonságai miatt főként fiatal hősöket alakított, később markáns karakterszerepekben tűnt fel. 1936-tól filmezik. Kiváló versmondó. A Fehér Hollók Társaság elnöke. 1985-ben érdemes művész kitüntetést kapott. F.Sz. Csongor (Vörösmarty M.: Csongor és Tünde); Amiens (Sh.: Ahogy tetszik); Silvio (Goldoni: Két úr szolgája); Valér (Molière: Tartuffe); Gyuri pincér (Szigligeti E.: Liliomfi); Edgar (Sh.: Lear király); Baradlay Richárd (Jókai M.–Földes M.: A kőszívű ember fiai); McComas (Shaw: Sosem lehet tudni).

PATAKI JENŐ