# Láng Lajos

(Nagyvárad, 1799. márc. 28.–Nyírbátor, 1872. aug. 5.): énekes-színész, színigazgató, táncos, koreográfus. Láng Ádám János és Járdos Annamária fia. 1809–1815 között gyermekszínész volt Pesten. Ezután először apja vándortárs.-aiban játszott, majd önállósult. A forradalom után fiánál, Láng Mórnál élt Nagykállóban, 1856-tól 1864-ig másik fia, Láng Boldizsár társ.-ánál volt pénztáros. Élete utolsó éveiben napidíjas segédhivatalnok volt. Főleg komikus szerepeket alakított, kedvelt énekes és színpadi szólótáncos volt. F.Sz. Máté (Kisfaludy K.: Stibor vajda); Bolond (Sh.: Lear király); Bohó Misi (Schröder); Sportula (Topfer: Világ divatja); F.M. Az álmos fonólányok (táncjáték, 1830); Nőudvarlás (vj.). – Ir. Nekrológ (A Színpad, 1872. aug. 12.).