# Gergely Róbert; Vajek

(Bp., 1958. jan. 21.– ): színész, énekes. 1980-ban végezte el a SzAk-t. Akkor a Pécsi Nemzeti Színházhoz szerződött, majd 1988-ban, miután egy évig szabadfoglalkozású volt, a Vidám Színpad tagja lett. 1990-től a Fővárosi Operettszínháznál töltött egy évadot. 1991 óta ismét szabadfoglalkozású. Sikereit főképp énekes szerepekben érte el. Emmanuelle c. lemeze (1991) platinalemez lett. Erich Segal Love Story c. regényét ő dramatizálta és adja elő. F.Sz. Igor (Barillet–Grédy: A kaktusz virága); Don Lockwood (Brown: Ének az esőben).