# Majoros Katica; Katalina

(Vrdnik, 1941. máj. 13.– ): színésznő. Középfokú színiiskolát végzett szerb nyelven. Az újvidéki rádiónál kezdett dolgozni, de rövidesen a Szabadkai Népszínház tagja lett, ahonnan két évadra átszerződött a zombori társ.-hoz. 28 év után a Szabadkai Népszínházból ment nyugdíjba. Fiatal lányszerepeket alakított, inkább vj.-okban szerepelt, majd a zenés művek főszerepeitől eljutott a drámai epizódszerepekig. F.Sz. Maya (Fényes Sz.); Catherine (Thomas: Nyolc nő); Lulu (André: Lulu); Abby (Kesselring: Arzén és levendula); Anna (Manzari: Pablito nővérei); Nagymama (Csáth G.–Franyó Z.: A varázsló).